In aceeași perioada a anului ca si anul trecut, CAR București a organizat un atelier de „Siguranță in teren de avalanșă”, al patrulea condus de Danut Nicolae (vicepreședinte al CAR-Filiala București) si organizat împreună cu Ruxandra Vâlcu (membru supleant al CD) si Andrei Dumitrache (președinte al CAR București). Perioada aleasa si vremea ne-a oferit un cadru excelent pentru a studia fenomenul iar Cabana Caraiman ne-a fost o gazda primitoare.
Atelierul a fost organizat, ca de obicei cu o parte teoretica, care a fost organizata la sediul clubului în ziua de 21 ianuarie. Cu o participare peste așteptări, a fost transmisa si live, pe Google Meet către toți membrii clubului care si-au exprimat interesul.
In cadrul sesiunii teoretice, Danut a vorbit despre:
1. Obiectivele atelierului
2. Prezentarea echipamentului specific
3. Avalanșe – definiție, tipuri, factori
4. Zăpada
5. Terenul
6. Condițiile meteo
7. Grupul
8. Buletinul nivometeorologic
9. Planificarea turei si managementul riscului
10. Protocolul de căutare-salvare
Sesiunea practica s-a desfășurat în munții Bucegi, zona Caraiman, in zilele de vineri 23 ianuarie pana duminica 25 ianuarie si a avut un program extrem de plin.
Vineri, am folosit timpul atât pentru socializare, dar si pentru o scurta sesiune de recapitulare a conceptelor si informațiilor discutate la sesiunea teoretica.
Sâmbătă, participanții s-au împărțit in 2 grupuri si au participat la 2 ateliere practice diferite:
i. Studiul zăpezii – elemente de nivologie si studiul zapezii
ii. Căutare cu dispozitivul de tip „transceiver/DVA” in poligon – a fost folosit poligonul special de antrenament marca BCA, cu 4 emițătoare si o stație de control, furnizate de splitshop.ro (mulțumim, Mihai Tatarca)
Duminică, participanții au participat la un atelier de salvare a persoanei îngropate (excavare, prim ajutor de baza) apoi au fost împărțiți in 2 grupuri distincte si au efectuat o tura tematica care a avut in vedere identificarea elementelor de risc si administrarea acestora in teren si respectiv au avut parte de o simulare realista a unei avalanșe cu 2 victime.

Atelierul a fost adresat membrilor CAR – Filiala București cu un nivel mediu de experiență in turele de iarna.

Participarea a fost numeroasa, ne bucura foarte mult interesul acordat unui subiect atât de important si mai ales implicarea activa a membrilor in timpul atelierului! Menționăm, de asemenea, ca la atelier au participat doi membri ai diviziei de tineret, care au fost exemplari prin implicare, comportament si interesul de a acumula informație si de a o împărtăși mai departe!

Ca parte a efortului de a educa comunitatea montana si membrii CAR care nu au putut participa la atelier, punem la dispoziție un foarte scurt material informativ care oferă niște informații de baza despre fenomenul avalanșelor.

Ne vedem la anul, in aceeași perioada!

